GTB ลงทุน 3.21 แสนบ.เข้าถือ “แอทโฮลดิ้งเวียดนาม” 30% คาดเสร็จเม.ย.นี้
GTB เข้าถือหุ้น “แอท โฮลดิ้ง เวียดนาม” 30% มูลค่า 3.21 แสนบ. คาดทำสัญญา-ซื้อขายหุ้นเสร็จภายในเม.ย.65
GTB เข้าถือหุ้น “แอท โฮลดิ้ง เวียดนาม” 30% มูลค่า 3.21 แสนบ. คาดทำสัญญา-ซื้อขายหุ้นเสร็จภายในเม.ย.65
2 มี.ค. 2565

บริษัท เจตาแบค จำกัด (มหาชน) หรือ GTB เปิดเผยว่า คณะกรรมการบริษัทมีมติอนุมัติให้ บริษัท เจตาแบค อินเตอร์เนชั่นแนล จำกัด หรือ GTI ซึ่งเป็นบริษัทย่อยที่บริษัทฯ ถือหุ้นร้อยละ 99.99 % เข้าซื้อหุ้นสามัญของ บริษัท แอท โฮลดิ้งส์ เวียดนาม จำกัด จำนวน 3,000 หุ้น หรือคิดเป็นสัดส่วน 30% ของจำนวนหุ้นที่มีสิทธิออกเสียงลงคะแนนทั้งหมด) ราคาเสนอซื้อหุ้นละ 107 บาท รวมเป็นเงินทั้งสิ้น 321,000 บาท คาดว่าจะทำสัญญาซื้อขายหุ้นสามัญและดำเนินธุรกรรมให้แล้วเสร็จภายในเดือนเมษายน 2565
ทั้งนี้ บริษัทแอท โฮลดิ้งส์ เวียดนาม จดทะเบียนและจัดตั้งในประเทศไทย ประกอบธุรกิจในลักษณะของ Holding Company (มีรายได้จากการถือหุ้นในบริษัทอื่นเป็นหลัก) มีทุนจดทะเบียน 1 ล้านบาท แบ่งออกเป็นหุ้นสามัญจำนวน 10,000 หุ้น หุ้นละ 100 บาท